text: Imatge de l'informe del fiscal Carlos Yáñez sobre Esperanza Aguirre i Ignacio González dirigit a la Fiscalia Anticorrupció. ARA
  MadridEl jutge Manuel García Castellón, titular del jutjat central d'instrucció número 6 de l'Audiència Nacional, a instàncies de la Fiscalia Anticorrupció, va citar a declarar la setmana passada quatre càrrecs tècnics del Canal d'Isabel II (CYII) en relació amb l'operació de les instal·lacions esportives GolfCanal. "Els caps descarreguen en els tècnics i els tècnics en els caps; els enginyers, al seu torn, en els juristes. Tot són dictàmens, informes, autoritzacions. És a dir: un tema administratiu. Això sí: el nom d'Esperanza Aguirre sura en l'ambient, però mai es pronuncia", diu una font jurídica.